1949ஆம் ஆண்டு அக்டோபர் 2ந் நாள், சீனாவுக்கும் சோவியத் யூனியனுக்குமிடையில் தூதாண்மை உறவு நிறுவப்பட்டது. 1991ஆம் ஆண்டு ஆகஸ்ட் திங்கள், சோவியத் யூனியன் கலைந்துவிட்டது. டிசெம்பர் 27ந் நாள், சீனாவும் ரஷியாவும் பேச்சுவார்த்தைக் குறிப்பில் கையொப்பமிட்டன. சீனாவுக்கும் முன்னாள் சோவியத் யூனியனுக்குமிடையிலான தூதாண்மை உறவு தீர்க்கப்பட்டுள்ளது. 2001ல், சீன-ரஷிய நெடுநோக்குத் தந்திர ஒத்துழைப்புக் கூட்டாளி உறவு புதிய நிலைக்கு வந்தது. இரு தரப்புக்கிடையில் பரஸ்பர அரசியல் நம்பிக்கை ஆழமாகியுள்ளது. உயர் நிலை தொடர்பு நெருங்கியுள்ளது. அரசு தலைவர் சியாங்செமிங்கும் அரசு தலைவர் புதினும் ஓராண்டுக்குள், 3 முறை சந்திப்பு நடத்தி, 6 முறை தொலைபேசி தொடர்பு கொண்டனர். 2001ல், இரு நாட்டு அரசு தலைவர்கள் கையொப்பமிட்ட சுமுக அண்டை நாட்டு நட்புறவு உடன்படிக்கையும் வெளியிட்ட கூட்டறிக்கையும், இரு நாடுகளும் இரு நாட்டு மக்களும் தலைமுறை தலைமுறையாக நட்பாக வாழ்ந்து என்றுமே எதிரியாகக் கொள்ளாத சமாதான சிந்தனையைச் சட்ட வடிவத்தில் நிர்ணயித்துள்ளன.